CELEX: 42016D1654
Language: ro
Date: 2016-09-07 00:00:00
Title: Decizia (UE, Euratom) 2016/1654 a reprezentanților guvernelor statelor membre din 7 septembrie 2016 privind numirea unor judecători în cadrul Tribunalului

15.9.2016   
            
            
               RO
            
            
               Jurnalul Oficial al Uniunii Europene
            
            
               L 247/13
            
         DECIZIA (UE, Euratom) 2016/1654 A REPREZENTANȚILOR GUVERNELOR STATELOR MEMBRE
   din 7 septembrie 2016
   privind numirea unor judecători în cadrul Tribunalului
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:
   
               (1)
            
            
               Articolul 48 din Protocolul nr. 3 privind Statutul Curții de Justiție a Uniunii Europene, astfel cum a fost modificat prin Regulamentul (UE, Euratom) 2015/2422 al Parlamentului European și al Consiliului (1), prevede că Tribunalul este compus din 40 de judecători începând cu 25 decembrie 2015. Articolul 2 litera (a) din regulamentul respectiv definește durata mandatului celor doisprezece judecători suplimentari astfel încât sfârșitul acestui mandat să corespundă reînnoirii parțiale a Tribunalului care are loc la 1 septembrie 2016 și 1 septembrie 2019.
            
         
               (2)
            
            
               În acest context, a fost propusă candidatura domnului Jan PASSER pentru postul de judecător suplimentar în cadrul Tribunalului.
            
         
               (3)
            
            
               În plus, articolul 48 din Protocolul nr. 3 privind Statutul Curții de Justiție a Uniunii Europene, astfel cum a fost modificat prin Regulamentul (UE, Euratom) 2015/2422, prevede că Tribunalul este compus din 47 de judecători începând cu 1 septembrie 2016. Articolul 2 litera (b) din regulamentul respectiv definește durata mandatului celor șapte judecători suplimentari astfel încât sfârșitul acestui mandat să corespundă reînnoirii parțiale a Tribunalului care are loc la 1 septembrie 2019 și 1 septembrie 2022.
            
         
               (4)
            
            
               În acest context, au fost propuse candidaturile domnului René BARENTS, doamnei Maria José COSTEIRA, domnului Alexander KORNEZOV, domnului Ezio PERILLO și domnului Jesper SVENNINGSEN pentru posturile de judecători suplimentari în cadrul Tribunalului.
            
         
               (5)
            
            
               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului René BARENTS, a doamnei Maria José COSTEIRA, a domnului Alexander KORNEZOV, a domnului Jan PASSER, a domnului Ezio PERILLO și a domnului Jesper SVENNINGSEN de a exercita funcția de judecător în cadrul Tribunalului.
            
         
               (6)
            
            
               Este oportună numirea domnului Jan PASSER pentru perioada cuprinsă între data intrării în vigoare a prezentei decizii și 31 august 2019. De asemenea, este oportună numirea doamnei Maria José COSTEIRA pentru perioada cuprinsă între data intrării în vigoare a prezentei decizii și 31 august 2022.
            
         
               (7)
            
            
               Întrucât domnul René BARENTS, domnul Alexander KORNEZOV, domnul Ezio PERILLO și domnul Jesper SVENNINGSEN au deținut funcția de judecător în cadrul Tribunalului Funcției Publice până la dizolvarea acestui tribunal la 31 august 2016 și deoarece competența de a se pronunța în primă instanță cu privire la litigiile dintre Uniune și agenții acesteia a fost transferată către Tribunal începând cu 1 septembrie 2016 în temeiul Regulamentului (UE, Euratom) 2016/1192 al Parlamentului European și al Consiliului (2), este oportună numirea domnului Alexander KORNEZOV și a domnului Ezio PERILLO pentru un mandat care începe la 1 septembrie 2016 și se încheie la 31 august 2019, precum și numirea domnului René BARENTS și a domnului Jesper SVENNINGSEN pentru un mandat care începe la 1 septembrie 2016 și se încheie la 31 august 2022,
            
         ADOPTĂ PREZENTA DECIZIE:
   Articolul 1
   Domnul Jan PASSER este numit judecător în cadrul Tribunalului pentru perioada cuprinsă între data intrării în vigoare a prezentei decizii și 31 august 2019.
   Articolul 2
   Doamna Maria José COSTEIRA este numită judecător în cadrul Tribunalului pentru perioada cuprinsă între data intrării în vigoare a prezentei decizii și 31 august 2022.
   Articolul 3
   Sunt numiți judecători în cadrul Tribunalului pentru perioada 1 septembrie 2016-31 august 2019:
   
               —
            
            
               domnul Alexander KORNEZOV;
            
         
               —
            
            
               domnul Ezio PERILLO.
            
         Articolul 4
   Sunt numiți judecători în cadrul Tribunalului pentru perioada 1 septembrie 2016-31 august 2022:
   
               —
            
            
               domnul René BARENTS;
            
         
               —
            
            
               domnul Jesper SVENNINGSEN.
            
         Articolul 5
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 7 septembrie 2016.
      
         
            Președintele
         
         P. JAVORČÍK
      
   
   
      (1)  Regulamentul (UE, Euratom) 2015/2422 al Parlamentului European și al Consiliului din 16 decembrie 2015 de modificare a Protocolului nr. 3 privind Statutul Curții de Justiție a Uniunii Europene (JO L 341, 24.12. 2015, p. 14).
   
      (2)  Regulamentul (UE, Euratom) 2016/1192 al Parlamentului European și al Consiliului din 6 iulie 2016 privind transferul către Tribunal al competenței de a se pronunța în primă instanță asupra litigiilor dintre Uniunea Europeană și agenții acesteia (JO L 200, 26.7.2016, p. 137).